Atterbury Trust Triomfkliniek - Atterbury Trust
Nadat dit in Julie 2014 geopen is, het die Triomfkliniek in Pretoria-Wes van krag tot krag gegaan en lewer daagliks soos sy leuse sê, "uitnemende sorg met waardigheid". Meer as 1 100 pasiënte is reeds gehelp. Die Atterbury Trust befonds die klinieksuster en is behulpsaam met fondswerwing, bemarking en onderhoud by die kliniek. 'n Engelspan van twee algemene praktisyns, 'n internis, ginekoloog, tandarts, twee dermatoloë, psigiater en oogkundiges gee op 'n gereelde basis gratis van hulle tyd om pasiënte by die kliniek te help. Kansa bied ook elke kwartaal 'n kliniek aan.
Om hoë gehalte gesondheidsorg en verpleging te kan bied wat gekombineerd is met goeie werksetiek en moderne tegnologie.
Triomf is 'n mediese diensprogram – wat in die vorm van 'n kliniek in die weste van Pretoria gestalte aangeneem het.
Dit is die resultaat van 'n samevloeiing van idees vanaf 'n groep medici wat die kritieke tekortkominge in gesondheidsorg vir die minderbevoorregte inwoners van Pretoria-Wes as 'n knellende behoefte geïdentifiseer het.
Die doel is om 'n infrastruktuur te vestig wat as platform sal dien vir mediese praktisyne om hulle dienste teen 'n minimale fooi aan hierdie gemeenskap te lewer.
Die hooffokus van die kliniek se dienste is kinders en bejaardes.
Rolspelers van Triomf bestaan uit:
Aktiewe liefdadigheidsorganisasies in die onmiddelike omgewing
Suid-Afrikaanse Vroue-Federasie (SAVF)
Die Kankervereniging van Suid-Afrika (KANSA)
Die projek is van so aard dat daar enige tyd belangegroepe kan deelneem en betrokke raak by die projek, hetsy vir die lewering van dienste of skenking van toerusting of kundigheid. Sedert die kliniek oopgemaak het, het organisasies soos Cansa, Specsaver, klinieke kom aanbied en ekstra waarde toegevoeg vir die mense van Pretoria-Wes.
Die moontlikheid word oopgehou om die kliniek uit te brei om forensiese maatskaplike werk ook te betrek
Die kliniek behandel nie inlooppasiënte en noodgevalle, soos by staats-en privaathospitale nie, maar lewer 'n diens aan pasiënte wat deur die samewerkende organisasies verwys is na die kliniek en op afspraak die deelnemende dokters kom sien.
Slegs geïdentifiseerde liefdadigheidsorganisasies, soos goedgekeur deur die Triomfraad van trustees, sal toegelaat word om verwysings te handhaaf en die kliniek te besoek.
Platform van dienslewering
Basiese/primêre mediesesorg, bv: Verkoue, griep, ontstekings en infeksies.
Polikliniek – algemene praktisyns – halfdag sessies
Spesialis klinieke: Interne Geneeskunde, Dermatologie, Pediatrie (Dienste wat nie intensiewe mediese toerusting verg nie.)
Basiese mediese toerusting, bv. verbande, pleisters en medisyne
Film vir vensters in oogtoets spreekkamer
Triomf-voorlegging (PDF formaat)
Skenk aan Triomfkliniek
Deur middel van PayFast kan jy maklik aan Triomfkliniek skenk.
Ongeveer 7-8 jaar gelede het daar 'n blou swam aan die regte kant van my nek ontstaan. Daar is by verskeie klinieke (staats) en dokters hulp gesoek. Daar is korisoon voorgeskryf. Daar is ook op 'n stadium aan my swam gesny (oopgesny) om te yok of daar iets uitkom. Dit het 'n septiese gat gelaat wat moeilijk toegegroei het. Ongeveer vier jaar gelede het daar ook 'n rou seer op my linker bobeen ontstaan, die vleis het uitgepeul en het aanmekaar gebloei.
Verlede jaar April 2014 het ons die advertensie van die Triomfkliniek gesien. Ons het dadelik gebel vir 'n afspraak, wat ons die volgende dag die dokter kan sien. Ons is baie vriendelik ontvang en het onmiddellijk met die prosedure begin om die groeisels te verwyder, wat toe blyk kanker te wees.
Mev. Iris Roscher en Dr. Mark Roscher was baie wonderlik. Die vriendelike en professionele help wat ons dadelik gekry het was wonderlik. Dankie die Liewe Vader vir mense soos hulle.
Mnr. PJJ Burger
Ons wil net baie dankie sê dta julle dit moontlik gemaak het vir Louis Breed tom vir die oortoets te gaan en ook nog 'n gehoorstuk te kry wat die lewe nou vir ons almal gemaklik te maak en nie die hele tyd alles moet herhaal nie.
Louis was vrydag vir sy toets en watter vriendelike ontvangs het ons gekry van Yentel! Sy het hom dadelik op sy gemak laat voel.
Nogmaals baie dankie vir almal wat dit vir hom moontlik gemaak het, ons waardeer dit opreg.
Louis en Agnes Breedt
10 Vrae vir Adelene Boshoff, klinieksuster by Triomfkliniek
Waar was jy voordat jy onlangs by Triomf Kliniek begin werk het? Ek het gewerk by Intercare Parkview Lifestyle sentrum in Moreletapark. Wat geniet jy...
Triomfkliniek – reeds 'n triomf binne ses maande
"Ek het nog nooit 'n vier-maande-oue baba die 100 meter sien hardloop nie, maar hierdie een – Triomf – staan al stewig en gaan nog...
10 Vrae vir Dr Marc Roscher, spesialis dermatoloog en stigterlid van die Triomfkliniek
1. Hoe het jy betrokke geraak by die Atterbury Trust? Ek is deel van 'n pro-bono groep – Triomf – wat 'n mediese kliniek vir...
GROOTfm 90.5 se viering van Wêreld Sig Dag – 10 Oktober 2014
Sommer net 'n vinnige briefie met 'n bietjie terugvoer en 'n reuse dankie aan Jula van Triomf Kliniek en ons vriende van Specsavers, Annette, Cecile en Herman, wie...
Triomfkliniek – een maand later
Dit is 'n maand sedert die Triomfkliniek sy deure vir Pretoria-Wes se behoeftiges oopgemaak het, en Atterbury Trust is geweldig trots om te sien hoe...
Triomfkliniek fokus op velkanker op 1 September
Die lente is hier en soos die sonlig skerper raak na somer toe, moet ons bewus wees van die gevare van velkanker. Lentedag, 1 September...
Ons nooi u hartlik uit na die Triomfkliniek se bekendstellingsaand in die Atterbury Teater op 7 Augustus 2014 om 17h30 vir 18h00 tot 20h00. Ons...
'n Triomfantelike begin
Die Triomfkliniek, breinkind van 'n groep groothartige medici van Pretoria, word vandeesmaand met die hulp van die Atterbury Trust uiteindelik 'n werklikheid. Van nou af...
Luister na persone uit die gemeenskap en Prof Steve Rossouw
Vom Hagen Straat 464
Wat ons pasiënte sê
"Dit laat mens sommer klaar beter voel as jy met menswaardigheid by die kliniek behandel word. Die Triomfkliniek is die beste ding wat hier in ons omgewing kon gebeur."
Wanda Schurtmann, pasiënt
"Ek kan moeiteloos my saak stel en uitstekende professionele diens menswaardig kry, in 'n skoon en baie mens-vriendelike omgewing, op afspraak. Dit is goud vir die ouer en minder gegoede Afrikaanssprekende en net so goed, indien nie beter nie, as 'n privaatinstansie waar jy soms maande vir 'n spesialisondersoek moet wag. Julle het die Skepper se opdrag gehoor en gehoorsaam, en dit in dade en nie met woorde."